السلام عليكم ورحمة الله وبركاته ! شحـالكم يآ عسآكم بخير أن شاء الله . . !؟ واقع حيـاتنـا اليوم غريب !! صور مـن حيـاتنـا إللي أعتبرهـا فضـائيـه وغبيـة !؟ إليكم الاحداث أخواني وأخواتي : حال الاب و ولدة والضيف وضع البيت في حالـة زيارة الضيف : شحالك يو ابو فلان الاب : بخير والحمدالله شي أخبـار شي علوم من صوبكم بهو أبداً ما بدا إلا كل الخير صبي قوم قرب القهوة حق العرب ويوم تشوف الخلق لاتم يالس في الحجره مثل البنـات عيب منقود جيـه العرب يسالو عن عيالي شو تبآني أقول حق العرب ولدي يالس في الحجرة شرات البنـات ؟؟! الولد : جيـه أبوي مواعد ربيعتي أنـا ود أبوي شو قلت !! يالهرم أوه أقصد ربيعي في المسـن مآ أروم يزعل علي . . !؟ الاب :أنـا أقول ملخني وأبوي على سربتـه اليوم أنآ !! يا بو فلان خف ع الولد حليلـه خلـه عراحتـه والله ذبحني هالولد بغيتـة يسير معـاي ع أسـاس يساعدني في يد النخل ومـا أندلـه وين أنخش مـن سمعني أزقره حـال البنت عـاد ] حليلهـا الام تشتغل مـن قبل السـاعـه الصبح تخلص مـن الغسالـه تسير تنشف الملابس وعـاد دخلت المطبخ وقـامت تغسل الصحون وشوي أشتغلت في الارضيـه مـال المطبخ ورت النـار على الغاز وقـامت تجهز الريوق حق ابو العيـال والعيـال قربت السـاعـه 8 ونشت البنت مـن بدال مـا تصبح على أمهـا ركضت صوب اللاب والام تتريـاهـا بفراغ الصبر تقوم عشـان تسـاعدهـا بشغل البيت بس ومـا نيل المطـالب بتمني !! أخس بس !؟ زقرت عليهـا وهي تقول قومي بنتي سـاعديني أبوج بيوصل ومـابيلقى البيت مرتب ردت البنت وقالت اوف الواحد مـا يروم ينزل بحث ولا يروم يسوي شي الام : بحث ؟؟ الام : الله يسآمحني أن جـان ضعيت عليج ! >> فديت كل أم شقايل قلبها رحووم ! لا لا لا بنتي دام السالفـه فيها بحث خلج أنـا بسوي وبقوم شغل البيت بس أنتي ركزي الله يرضى عليج عشان ترفعي راس أهلج أزين أمي بس أنتي خليني على راحتي ! الام: أن شاء الله قرة عيوني ! والبنت خذت راحتها بأأموور من الاساس ما يلها داعي !؟ تعرفون !؟ كل هذا يحسبونـة عادي ! ودنيآء عندهم بخير للاسف ! همسة الموضوع : وقال تعالى (وَقَضَى رَبُّكَ أَلاّ تَعْبُدُوا إِلاّ إِيَّاهُ وَبِالْوَالِدَيْنِ إِحْسَاناً إِمَّا يَبْلُغَنَّ عِنْدَكَ الْكِبَرَ أَحَدُهُمَا أَوْ كِلاهُمَا فَلا تَقُلْ لَهُمَا أُفٍّ وَلا تَنْهَرْهُمَا وَقُلْ لَهُمَا قَوْلاً كَرِيماً) ثبت في الصحيح عن أبي هريرة - رضي الله عنه - ... أن رجلاً قال : (( يا رسول الله ، من أحق الناس بحسن صحابتي ؟ ، قال : أمك ، قال : ثم من ؟ ، قال : أمك ، قال ثم من ؟ ، قال : أمك ، قال : ثم من ؟ ، قال : أبوك . )) . ودي وتقديري ! جسووم